**ประวัติสำนักงานประชาสัมพันธ์จังหวัดตราด**

**ความเป็นมา**

         สำนักงานประชาสัมพันธ์จังหวัด เป็นหน่วยงานราชการส่วนภูมิภาค สังกัดกรมประชาสัมพันธ์ สำนักนายกรัฐมนตรี จัดตั้งขึ้นตามพระราชกฤษฎีกาแบ่งส่วนราชการกรมประชาสัมพันธ์ (ฉบับที่ 2) พ.ศ.2518 ลงวันที่ 11 สิงหาคม 2518 ตามข้อ ข กำหนดให้กรมประชาสัมพันธ์ มีส่วนราชการส่วนภูมิภาค เริ่มมีการตั้งสำนักงานประชาสัมพันธ์จังหวัดขึ้นครั้งแรก เมื่อ พ.ศ. 2525  นับจากนั้นก็มีการจัดตั้งเพิ่มขึ้นเรื่อยๆ ทุกปีตามความเร่งด่วนของแต่ละจังหวัด จนกระทั่งมาถึง ปี 2538 จึงมีครบทั่วประเทศทุกจังหวัด คือ 75 จังหวัด (กรุงเทพฯมหานคร ไม่มี) ในปี 2554 มี พรบ.จัดตั้งจังหวัดบึงกาฬ กรมประชาสัมพันธ์ ได้จัดตั้งสำนักงานประชาสัมพันธ์จังหวัดบึงกาฬ อย่างเป็นทางการเมื่อวันที่ 13 กรกฏาคม 2555 เป็นจังหวัดล่าสุด

สำนักงานประชาสัมพันธ์จังหวัดตราด เป็นหน่วยงานราชการส่วนภูมิภาค ของกรมประชาสัมพันธ์ จัดตั้งเมื่อวันที่ 1 มีนาคม พ.ศ. 2525 เป็นสำนักงานประชาสัมพันธ์ลำดับที่ 13 มีที่ทำการอยู่ชั้น 2 ศาลากลางจังหวัดตราด (เรือนไม้หลังเก่า) ปัจจุบันศาลากลางจังหวัดตราดเรือนไม้หลังเก่าเป็นพิพิธภัณฑสถาน เมืองตราด

สำนักงานประชาสัมพันธ์จังหวัดตราด ย้ายที่ทำการจากศาลากลางจังหวัดตราด (เรือนไม้หลังเก่า) เมื่อเดือนมิถุนายน พ.ศ. 2540 ปัจจุบันสำนักงานตั้งอยู่ชั้น 2  ศาลากลางจังหวัดตราด ถนนราษฎร์นิยม ต.บางพระ อ.เมือง จ.ตราด

**ทำเนียบประชาสัมพันธ์จังหวัดตราด**

|  |  |  |  |
| --- | --- | --- | --- |
| ลำดับที่ | ชื่อ-นามสกุล | ระยะเวลาดำรงตำแหน่ง | หมายเหตุ |
| 1 | นายเฉลิมพล สุมังคละสมบัติ  | 1 มิ.ย. 2525 - 1 ก.ค. 2527 |  |
| 2. | นายอำนวย ปานนุ้ย  | 1 ก.ค. 2527 – 1 มิ.ย. 2532 |  |
| 3. | นายจำลักษณ์ อั๋นประเสริฐ  | 1 มิ.ย. 2532 - 30 ก.ย. 2536 | น.ส.สาริกา สัมมา ผช.รักษาการ |
| 4 | นายยุทธพล แตงอ่อน | 5 พ.ย. 2536 – 4 เม.ย. 2540 |  |
| 5. | นายฉัตรเฉลิม หัตถกรรม | 4 เม.ย. 2540 – 11 ส.ค. 2540 | นายนพชัย ภาสิริ ผช.รักษาการ |
| 6. | นายเพทาย ไชยดิษฐ์ | 22 ก.ย. 2540 – 31 ม.ค. 2546 |  |
| 7. | นายวิมล ไกรลาส | 31 ม.ค. 2546 – 6 ก.พ. 2550 |  |
| 8. | น.ส.กัญญารัตน์ เกียรติสุภา | 6 ก.พ. 2550 – 4 มิ.ย. 2553 |  |
| 9. | นายเชาว์ วิสุทธิ์ธนากร  | 4 มิ.ย. 2553 – 30 ก.ย. 2555 | นายแสวง ศรีทอง ผช.รักษาการ |
| 10. | นางสาริกา วรรณรัตน์ | 7 ก.พ. 2556 – ปัจจุบัน |  |

**ติดต่อเรา**

**ที่อยู่ปัจจุบัน**

 สำนักงานประชาสัมพันธ์จังหวัดตราด ชั้น 2 ศาลากลางจังหวัดตราด ต.บางพระ ถนนราษฎร์นิยม อ.เมือง จ.ตราด รหัสไปรษณีย์ 23000

 โทรศัพท์ 039-511998 / 039-530585 โทรสาร 039-530585

 E-mail : IOC\_Trat@hotmail.com

 Website : <http://pr.prd.go.th/trad/>